Seejärel oli aeg oma arvuti nurka lükata ning kättpidi töösse sukelduda. Nimelt algab järgmisest nädalast siin palju asj. Laupäeval saabub järjekordne vabatahtlike grupp - seekord kokku neli noort Kreekast, Türgist, Itaaliast ja Austriast, kes jäävad siia kuni  10. augustini. Nende esimese nädala ülesandeks on üheskoos Sophia endine korter ehk siis tulevase vabatahtliku korter ära dekoreerida. See peak siis olema meeskonnatöö ning üksteise tundmaõppimise raames tehtud. Kaks aastat tagasi oli need samuti vabatahtlikud, kes senise "dekoreerimise" läbi viisid. Aga pean tunnistama, et äärmiselt halvasti. Kui me korterist kogu mööbli, seinale kleebitud, plakatid, pildid ja kleepsud ära tirisime, siis on tegemist justkui täissoditud seintega. Ma ei tea, mis ime läbi neil  asi üldse sellisena lubati üle anda. Aga ühesõnaga tegelesime eile seinte valgeks värvimisega, et luua puhas ja hea algus loomunguliseks tööks. Tegemist on katusekorteriga, kus on suvel võimatu elada ning seepärast seal kedagi ei elagi. Kui üleeile oli siin varjus 40 kraadi sooja, siis võite pakkuda kui soe seal korteris oli. Lage valgeks värvida või seintelt värvi maha kraapida, mmm..higi voolas kenasti ning täpselt nagu saunas oli.